《挽赵秋晓 其一》
宋代·张登辰

儒风凋落尽，生意仅如丝。一自先生死，深为吾道悲。

颓波谁砥柱，善类孰纲维。有子森如玉，斯文想未衰。

作者简介：张登辰，字规甫，号恕斋，东莞（今属广东）人。光济子，元吉弟。度宗咸淳九年（一二七三）领乡贡。入元不仕。有《恕斋集》，已佚。事见《粤东诗海》卷六、民国《东莞县志》卷五四《张元吉传》。今录诗四首。